Diari Oficial de la Generalitat Valenciana


Sumari del DOGV 4075, del 30-08-2001 (2001/7984)

Convocatòria per a la provisió d'una plaça de zelador de personal funcionari.
-----------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7984


Data del document
:   13-07-2001

Organisme emissor
:   Ajuntament de Calp

Tipus de document
:   Convocatòria

Descriptors 

:   * Calp
    * personal de serveis
    * administració local
    * concurs administratiu

Convocatòria per a la provisió d'una plaça de zelador de personal funcionari. [2001/F7984]
  
Bases específiques
  
Base primera. Plaça convocada. Sistema de selecció.
  
1.1. És la que a continuació s'indica, la naturalesa i característiques de la qual igualment s'especifiquen:
  
- Denominació de la plaça: zelador
  
- Oferta d'ocupació: 2001
  
A) Escala: administració especial
  
B) Subescala: serveis especials
  
C) Grup: C
  
1.2. El sistema de selecció dels aspirants serà el d'oposició, torn de promoció interna.
  
Base segona. Requisits dels aspirants.
  
2.1. Per a ser admesos a la realització de les proves selectives, els aspirants hauran de complir els requisits que s'indiquen en les bases genèriques que regulen la present convocatòria.
  
2.2. Hauran d'estar en possessió del títol de Delineant, Mestre Industrial, branca delineació, o equivalents.
  
2.3. Ser funcionari de carrera de l'Ajuntament de Calp, pertanyent al grup D, amb una antiguitat almenys de dos anys de serveis efectivament prestats, i a l'escala d'administració especial.
  
Base tercera. Sol·licituds.
  
3.1. Les sol·licituds per a prendre part en les proves selectives es presentaran dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado.
  
3.2. Les sol·licituds es presentaran al Registre General de la corporació, directament o per qualsevol de les formes indicades en l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
3.3. Les sol·licituds es presentaren acompanyades dels següents documents:
  
- còpia del document nacional d'identitat.
  
- justificant d'haver abonat els drets d'examen en qualsevol de les formes admeses en la legislació vigent.
  
- aquells altres documents que pogueren ser exigits en les bases específiques com a requisits per a poder optar a l'accés a la plaça convocada, tals com titulacions, permís de conduir, etc.
  
3.4. La instància presentada per cada aspirant, pel que fa al compliment de les condicions i requisits exigits en la convocatòria, tindrà la consideració de declaració jurada acreditativa de la veracitat que es compleixen aquests requisits.
  
La falsedat en la dita declaració jurada o no complir els requisits assenyalats donarà lloc a la invalidesa de l'actuació de l'interessat i la nul·litat consegüent respecte a aquest acte del Tribunal Qualificador, sense perjuí de l'exigència de responsabilitats de tot ordre a l'aspirant.
  
3.5. Per tractar-se d'una plaça pertanyent al grup C, els drets d'examen es fixen en 2.500 pessetes.
  
Base quarta. Desenvolupament de l'oposició.
  
4.1. Tots els exercicis són obligatoris i eliminatoris. Es qualificarà cada un de 0 a 10 punts, i caldrà obtenir almenys 5 punts per a superar cada exercici.
  
4.2. Els exercicis selectius corresponents a aquesta plaça seran els següents:
  
4.2.1. Primer exercici:
  
Els aspirants departiran amb el Tribunal sobre algun dels temes compresos en l'annex, sense que s'haja de correspondre necessàriament amb l'epígraf del programa.
  
La duració d'aquest exercici la determinarà el Tribunal Qualificador al començament.
  
El Tribunal el qualificarà valorant, a més dels coneixements, la claredat i ordre d'idees i la capacitat de síntesi. Així mateix, el Tribunal podrà departir amb els aspirants sobre algun dels aspectes tractats en el desenvolupament del tema, a fi d'aclarir o conéixer amb més profunditat el coneixement que en tenen.
  
4.2.2. Segon exercici:
  
Consistirà en la resolució d'un o més supòsits pràctics, relacionats amb les funcions pròpies de la plaça objecte d'aquesta convocatòria. La duració d'aquest exercici la determinarà el Tribunal Qualificador al començament.
  
El Tribunal valorarà la proposta formulada per l'aspirant, tenint en compte el resultat i les conclusions a què arribe.
  
4.3. La qualificació final de l'oposició s'obtindrà sumant les puntuacions obtingudes en els dos exercicis de què consta l'oposició.
  
Annex
  
Temari
  
- Matèries comunes:
  
1. La Constitució Espanyola de 1978: Estructura i característiques. Principis bàsics que la informen. La reforma de la Constitució.
  
2. Drets i deures fonamentals dels espanyols. El Tribunal Constitucional. El Defensor del Poble.
  
3. La Corona. Funcions constitucionals del rei. Successió. La regència i la tutela. El referèndum.
  
4. El poder legislatiu: composició i atribucions. Les Corts Generals. Elaboració de les lleis.
  
5. El Govern i l'administració de l'estat en la Constitució. Relacions entre el Govern i les Corts Generals. La llei del Govern.
  
6. Principis constitucionals del poder judicial. Consell General del Poder Judicial. Tribunal Suprem. El Ministeri Fiscal. Organització judicial espanyola. El poder judicial i les entitats locals.
  
7. Organització territorial de l'estat. L'Estatut d'Autonomia de la Comunitat Valenciana.
  
8. El règim jurídic de les administracions públiques. El procediment administratiu. Fases del procediment administratiu.
  
9. El règim local espanyol: principis constitucionals. Regulació jurídica. El municipi: concepte i elements. El terme municipal. La població i l'empadronament,
  
10. Organització municipal: òrgans de l'ajuntament. Les competències municipals.
  
11. Ordenances i reglaments de les entitats locals. Classes, elaboració i aprovació. Bans.
  
12. Drets i deures dels funcionaris públics locals. Incompatibilitats.
  
- Matèries específiques:
  
1. Sistema Mètric Decimal: escales.
  
2. Angles: definició, classes i unitats de mesures.
  
3. Polígons: classes segons nombre de costats.
  
4. Àrees i superfícies de figures planes.
  
5. Concepte de línies, plans i volums.
  
6. Topografia, concepte de mesura, planimetria i altimetria.
  
7. Mesurament de terrenys regulars i irregulars, mètodes.
  
8. Taquímetre: descripció i ús. Mires.
  
9. Croquis: utilitat i útils.
  
10. Interpretació de distints plans que componen un projecte d'habitatge.
  
11. Normativa municipal d'obres menors.
  
12. Normativa en garatges i construccions auxiliars.
  
13. Normativa en piscines i aljubs.
  
14. Normativa en pèrgoles, murs de contenció i murs de tancaments.
  
15. Urbanisme: pla general, pla parcial, estudi de detalls, plans especials, plans d'actuació integrada.
  
16. Classificació del sòl: urbà, urbanitzable, no urbanitzable.
  
17. Condicions generals de la urbanització, calçada, vorera, abastiment d'aigua, llum, sanejament.
  
18. Llicències: terminis. Edificis fora d'ordenament.
  
19. Estat de ruïna: causes i senyals.
  
20. Condicions generals d'ús: ús residencial, ús industrial, ús terciari, ús agropecuari.
  
21. Condicions per a la planificació d'una parcel·la.
  
22. Sòl no urbanitzable comú: condicions i usos.
  
23. Sòl no urbanitzable de protecció especial.
  
24. Moviments de terres en una construcció, desbrossament, desmunt, talús i terraplé.
  
25. Els projectes d'obres. Estructura del projecte. Direcció d'obra. Replantejament. Certificats. Mesurament i valoració Certificat final d'obra.
  
26. Construcció d'edificis: materials de construcció.
  
27. Fases d'una obra.
  
28. Mesurament de solars i parcel·les.
  
29. Informes en la vigilància d'obres: models.
  
30. El planejament municipal. PGOU de Calp: estructura i contingut.